December 4.

Névnapok: Borbála, Barbara + Ada, Adelina, Adelinda, Adina, Adna, Alinda, Armida, Armilla, Babiána, Babita, Barbarella, Baucisz, Biri, Bonnie, Bora, Bóra, Bori, Boris, Boriska, Borka, Boróka, Ciklámen, Emerita, Hágár, Mór, Móric, Péter, Pető, Reginald, Varínia

Események 
 963 – VIII. Leó pápa megválasztása.
 1110 – A keresztesek elfoglalják Szidónt.
 1154 – IV. Adorján pápa trónra lép.
 1563 – Befejeződik a tridenti zsinat.
 1619 – az USA Virginia államában első alkalommal lesz ünnep a Hálaadás napja (Thanksgiving Day).
 1691 – I. Lipót német-római császár, magyar király kiadja a Diploma Leopoldinumot.
 1914 – Az első világháború orosz frontján megkezdődik a limanovai csata.
 1927 – Moszkvában bemutatják Dmitrij Dmitrijevics Sosztakovics  2. Szimfóniáját.
 1944 – A szovjet Vörös Hadsereg elfoglalja Miskolcot.
 1947 – A  Szovjetunió a Nemzetközi (amatőr) Atlétikai Szövetség tagja lesz.
 1956 – Az asszonyok tüntetése a budapesti Hősök terén.
 1957 – Jugoszlávia az új ötéves terv elfogadásával feladja a nehéz- és hadiipar-centrikus gazdaságfejlesztési politikát.
 1963 – Aldo Moro lesz Olaszország miniszterelnöke.
 1965 – Útnak indul a Gemini–7 amerikai űrhajó.
 1967 – Albert Flórián, 75-szörös válogatott labdarúgó, elnyeri a France Football által alapított aranylabdát.
 1973 – Először közelíti meg és küld fényképeket űrszonda (Pioneer–10) a Jupiterről.
 1975 – Suriname az ENSZ tagállama lesz.
 1976 – A Közép-afrikai Császárság kikiáltása.
 1977 – Jean-Bédel Bokassa tábornok császárrá koronázása Közép-Afrikában
 1978 – A Pioneer Venus Orbiter pályára áll a Vénusz körül.
 1988 – A lencsehegyi bányarobbanás
 1989 – Az NDK-beli Erfurtban tüntetők megszállják az állambiztonsági hivatal kerületi székházát.
 1991 – Befejezi működését a Pan American World Airways
 1996 – Elindítják a Mars Pathfinder NASA-űrszondát.
 1997 – A miskolci Deszkatemplom vandál gyújtogatás következtében leég.
 1998 – Az Endeavour űrrepülőgép Föld körüli pályára állítja a Nemzetközi Űrállomás kikötőmodulját, a Unityt.
 2007 – Sólyom László köztársasági elnök Nagy Boldizsárt jelöli a jövő nemzedékek ombudsmanjának, valamint javasolja Péterfalvi Attila adatvédelmi biztos újraválasztását.
 2007 – Vlagyimir Putyin orosz elnök fogadja Szajed Dzsalilit, Irán nukleáris ügyekben illetékes főtárgyalóját.

Sportesemények
Kézilabda
 1990 – Női kézilabda világbajnokság, Dél-Korea –  Győztes: Szovjetunió

Születések 
 34 – Persius  római költő († 62)
 1798 – Csapó Vilmos honvéd ezredes († 1879)
 1800 – Emil Aarestrup dán költő († 1856)
 1818 – Herrich Károly magyar vízépítő mérnök, a Tisza-szabályozás felügyelője († 1888)
 1820 – Charles Force Deems amerikai egyházi személy († 1893)
 1821 – Ernst Wilhelm Leberecht Tempel német csillagász, litográfus († 1889)
 1857 – Ida Aalberg finn színésznő († 1915)
 1866 – Vaszilij Kandinszkij orosz absztrakt festő († 1944)
 1875 – Rainer Maria Rilke német költő († 1926)
 1886 – Ludwig Bieberbach német matematikus († 1982)
 1892 – Francisco Franco y Bahamonde spanyol katonatiszt, a Falangista Mozgalom vezetője, államfő, diktátor († 1975)
 1895 – Gombos Sándor magyar olimpiai bajnok kardvívó, orvos († 1968)
 1910 – Alex North amerikai zeneszerző („Spartacus”) († 1991)
 1911 – Willi Krakau német autóversenyző († 1995)
 1915 – Diószegi Sándor magyar zeneszerző, karnagy, református orgonista-kántortanító († 1993)
 1918 – Joó László magyar színész, rendező, színházigazgató, dramaturg, lektor († 2012)
 1918 – Körösztös István magyar színész († 2000)
 1922 – Gérard Philipe francia színész († 1959)
 1925 – Tassi Géza építőmérnök, egyetemi tanár († 2021)
 1930 – Ronnie Corbett skót származású színész, humorista († 2016)
 1931 – Herhoff György géplakatos, az 1956-os forradalom békásmegyeri hősi halottja. († 1956)
 1932 – Makai Péter Erkel Ferenc-díjas színházi rendező, díszlet- és jelmeztervező, érdemes művész († 1991)
 1932 – Gerencsér Miklós József Attila-díjas  magyar író († 2010)
 1933 – Horst Buchholz német színész († 2003)
 1936 – Beluszky Pál Széchenyi-díjas magyar geográfus, regionalista, egyetemi tanár († 2022)
 1941 – Dárday Nikolett magyar üvegművész
 1944 – François Migault francia autóversenyző († 2012)
 1946 – Balázsovits Lajos Balázs Béla-díjas magyar színész, érdemes művész, a nemzet színésze († 2023)
 1947 – Mark Frechette amerikai színész (Antonioni: „Zabriskie Point” c. filmjének főszereplője) († 1975)
 1949 – Jeff Bridges Oscar-díjas amerikai színész
 1950 – Rakovszky Zsuzsa Kossuth-díjas magyar író, költő, műfordító
 1953 – Solti János magyar dobos
 1954 – Tony Todd (er. Anthony T. Todd) amerikai színész, producer
 1956 – Varga Miklós Máté Péter-díjas magyar énekes
 1957 – Raul Boesel (Raul de Mesquita Boesel) brazil autóversenyző
 1963 – Szergej Bubka szovjet atléta, rúdugró, kétszeres világbajnok, valamint Európa- és olimpiai bajnok
 1964 – Marisa Tomei Oscar-díjas amerikai színésznő
 1969 – Jay-Z amerikai rapper
 1970 – Kevin Sussman amerikai színész
 1973 – Tyra Banks amerikai szupermodell
 1975 – Igor Hinić horvát vízilabdázó
 1979 – Gareth Jones walesi rugby játékos († 2008)
 1981 – Kovács Olivér vízilabdázó
 1983 – Roman Zaretski izraeli jégtáncos
 1990 – Ács Eszter magyar színésznő
 1992 - Kim Seok-Jin (Jin) koreai énekes-dalszerző

Halálozások 
 1131 – Omar Hajjám perzsa költő, csillagász, matematikus, filozófus (* 1048)
 1334 – XXII. János pápa (* 1249)
 1576 – Georg Joachim Rheticus  osztrák matematikus (* 1514)
 1642 – Armand Jean du Plessis de Richelieu francia bíboros, államférfi, XIII. Lajos francia király főminisztere, az Académie Française alapítója (* 1585)
 1679 – Thomas Hobbes angol filozófus, a Leviatán szerzője (* 1588)
 1680 – Thomas Bartholin (Bartolinus)  dán orvos, anatómus, matematikus, aki elsőként írta le az emberi nyirokrendszert és a hűtéssel történő érzéstelenítést (* 1616) 
 1699 – Csáky István császári és királyi valódi belső titkos tanácsos, kamarás, országbíró (* 1635)
 1732 – John Gay angol drámaíró (* 1685)
 1737 – Bornagius Pál hit- és törvénytudományi író (* 1674)
 1792 – Péczeli József, Péczely József történetíró apja, evangélikus lelkész, irodalomszervező egyéniség, műfordító és költő (* 1750)
 1798 – Luigi Galvani olasz orvos, fizikus (* 1737)
 1865 – Adolph Kolping német katolikus pap, a Kolping mozgalom megszervezője (* 1813)
 1889 – Apáthy István magyar jogász, az MTA tagja (* 1829)
 1912 – Számwald Gyula magyar emigráns honvéd tiszt, amerikai altábornagy (* 1825)
 1919 – Entz Géza biológus, zoológus (* 1842)
 1925 – Ferenczy József festőművész (* 1866)
 1945 – Weisz Richárd súlyemelő, olimpiai bajnok birkózó (* 1879)
 1955 – Galamb József feltaláló, gépészmérnök, a Ford Motor Company főmérnöke, a T-Model megalkotója. (* 1881)
 1975 – Hannah Arendt német zsidó származású újságírónő, írónő, filozófus, politológus (* 1906)
 1976 – Benjamin Britten angol zeneszerző  (* 1913)
 1980 – Brandi Jenő olimpiai bajnok vízilabdázó (* 1913)
 1982 – Téri Árpád magyar színművész, színházigazgató (* 1916)
 1983 – Hunyady József Baumgarten-díjas magyar író, újságíró (* 1921)
 1988 – Alberto Uria uruguay-i autóversenyző (* 1924)
 1993 – Frank Zappa amerikai zenész (* 1940)
 1997 – Kameniczky József gépészmérnök, fegyvertervező (* 1923)
 2003 – Angyal János magyar humorista, újságíró (* 1941)
 2005 – Hintsch György magyar filmrendező (* 1925)
 2006 – Len Sutton (Lenard Dale Sutton) amerikai autóversenyző (* 1925)
 2007 – Spilák Ferenc magyar közgazdász, szakpolitikus (* 1935)
 2009 – Vjacseszlav Tyihonov szovjet színész (A tavasz tizenhét pillanata, Stirlitz) (* 1928)
 2016 – Dévényi Ádám magyar dalszerző-előadó (* 1957)
 2017 – Csontos János József Attila-díjas magyar író, költő, Kós Károly-díjas filmrendező (* 1962)
 2020 – Igor Graus szlovák történész, levéltáros (* 1960)

Nemzeti ünnepek, emléknapok, világnapok

Jegyzetek 

December 04.